# Choi Kyu-hah

| Choi Kyu-hah |
| --- |
|  |
| Født | 16. juli 1919 Wonju |
| Død | 22. okt. 2006   (87 år) Seoul |
| Beskjeftigelse | Politiker, regjeringssjef, republikkens president  |
| Embete | * Sør-Koreas president (1979–1980)
* Sør-Koreas statsminister (1975–1979)
* Sør-Koreas president (1979–1979)
* Sør-Koreas utenriksminister (1959–1960)
* Sør-Koreas utenriksminister (1967–1971)
 |
| Utdannet ved | Universitetet i Tsukuba Tokyo University of Education Kyunggi High School |
| Ektefelle | Hong Gi |
| Parti | Det demokratisk-republikanske parti |
| Nasjonalitet | Sør-Korea |
| Gravlagt | Daejeon National Cemetery |
| Utmerkelser | Mugunghwa-ordenen |
| Signatur |
|  |
|

---

Choi Kyu-hah på Commons |

| Choi Kyu-hah |
| --- |
| Hangul | 최규하 |
| Hanja | 崔圭夏 |
| Revidert romanisering | Choe Gyu-ha |
| McCune-Reischauer | Ch'oe Kyuha |

**Choi Kyu-hah** (hangul: 최규하; hanja: 崔圭夏; født 16. juli 1919 i Wonju i Korea, død 22. oktober 2006 i Seoul) var Sør-Koreas president fra 7. desember 1979 til 16. august 1980. Han har også vært sørkoreansk utenriksminister (1967–1971) og statsminister (1975–1979). Han ble president etter attentatet mot sittende president Park Chung-hee, som fant sted mens han selv var statsminister. Choi Kyu-hah myket opp Parks harde linje og lovet blant annet frie valg. Han ble selv utsatt for et kupp av hærsjefen Chun Doo-hwan i desember 1979, som selv overtok som president 1. september 1980.

## Liv og virke

### Bakgrunn

I 1941 ble han uteksaminert fra Den høyere pedagogiske skole i Japan, i Tokyo. I 1943 ble han ferdig med Daedong Gakuen i Manchukuo med en grad i politisk administrasjon.

### Karriere

I 1945 ble han professor ved lærerkollegiet under Seoul nasjonale universitet. I 1946 ble han direktør i planleggingsavdelingen under sentralregjeringen, og i 1947 direktør for matvarestyret under sentralregjeringen. I 1948 ble direktør for Instituttet for landbruk, skogbruk og fiskeriene, og direktør for landbruks- og skogbruk under Direktoratet for landbruksforvaltning.

Choi Kyu-hah (1953)
I 1951 ble han direktør for utenriksanliggender og utenrikshandel og Koreas representant i ECAFE til fremme av handel. I 1952 ble han generalkonsul i USA.

I 1959 ble Choi Kyu-hah viseutenriksminister og ministeriets representant for Japan, i 1960 fungerende utenriksminister. I 1962 ble han stifter av TYO Chemical Co., Ltd. samt rådgiver for utenriksministeren, i 1963 rådgiver og formann for Det øverste råd for nasjonal gjenoppbygning.

I 1964 var han Sør-Koreas ambassadør i Malaysia, i 1967 utenriksminister, i 1971 spesialrådgiver for presidenten, i 1972 medlem av den inter-koreanske koordinasjonskomite.

I 1975 ble Choi Kyu-hah fungerende statsminister, i 1976 statsminister. Han ble president i 1979 etter attentatet mot sittende president Park Chung-hee, som fant sted mens han selv var statsminister. Choi Kyu-hah myket opp Parks harde linje og lovet blant annet frie valg. Han ble selv utsatt for et kupp av hærsjefen Chun Doo-hwan i desember 1979, som selv overtok som president 1. september 1980.

I perioden 1981-1988 var Choi Kyu-hah formann for det rådgivende udvalg, 1991 formann for Det nasjonal selskap for utforskning av nasjonens historie.

## Referanser

## Eksterne lenker

* President Choi Kyu-ha